Асобна ў харчаванні адзначыліся агародніна і бульба. Агародніна паднялася ў кошце на 14,91%, дзе больш за ўсё падаражэлі свежая белакачанная капуста — на 66,63%, морква — на 25,87% і буракі — на 16,63%. Пры гэтым патаннелі свежыя агуркі і памідоры (на 19,86% і 10,06% адпаведна). Бульба падаражэла на 35,46%. Патаннелі мяса і мясапрадукты на 0,19% (курыца, кураняты, уключаючы бройлераў, — на 1,31%), рыба і рыбапрадукты (уключаючы морапрадукты) — на 0,06%, курыныя яйкі — на 2,99%, кава — на 0,44%. Ужо традыцыйна падаражэў алкаголь на 0,27%, а цыгарэты — на 0,45%.